EkBass/fiwiki-20250220-pages-articles huggingface dataset:
How Deep Is the Ocean?

”How Deep Is the Ocean? (How High Is the Sky?)” on Irving Berlinin säveltämä ja sanoittama musiikkikappale vuodelta 1932. Berlinin elämässä oli kappaleen kirjoittamisen aikaan käynnissä vaikea vaihe. Hänen kolmevuotias poikansa oli kuollut vuonna 1928, ja vuoden 1929 pörssiromahdus ja sitä seurannut 1930-luvun lama heikensivät 1920-luvulla suurta suosiota nauttineen laulunkirjoittajan taloudellista tilannetta merkittävästi. Lisäksi Berlin oli alkanut vähitellen epäillä omaa kyvykkyyttään säveltäjänä; epäilyä pahensivat entisestään huonot kokemukset alkuvuosien Hollywood-musikaalien parissa. Vuosi 1932 osoittautui kuitenkin menestyksekkääksi Berlinille. Hänen kappaleensa ”Say It Isn’t So” nousi listaykköseksi Rudy Valléen esittämänä. ”How Deep Is the Ocean?” -kappaleen nostivat listoille samana vuonna neljä eri artistia: Vallée, Paul Whiteman, Guy Lombardo ja Ethel Merman. Sittemmin kappaleesta on tullut suosittu jazzstandardi. Sen ovat levyttäneet Benny Goodman, Charlie Parker, Coleman Hawkins, Ben Webster, Billie Holiday ja lukuisat muut jazzartistit. Bing Crosby lauloi kappaleen vuoden 1946 elokuvassa Sinitaivaan alla (). Vuonna 1954 Frank Sinatra esitti sen elokuvassa Laukauksia öisellä stadionilla (engl. Meet Danny Wilson). Vuoden 2002 elokuvassa Vallaton rakkaus (engl. Unconditional Love) sen lauloi Dan Aykroyd. Kappaleen nimi tarkoittaa suomeksi ”Kuinka syvä on valtameri? (Kuinka korkea on taivas?)”. Laulun sanat on esitetty sarjana kysymyksiä. Osa sanoituksesta, mukaan lukien laulun nimeksi tullut säe ”How Deep Is the Ocean?”, on lainattu Berlinin vuonna 1920 kirjoittamasta kappaleesta ”My Mammy”. Alkusanat ”How much do I love you” viittaavat Elizabeth Barrett Browningin 1800-luvulla kirjoittamaan sonettiin ”How do I love thee”. Musiikillisesti 32 tahdin mittainen kappale käyttää ABAC- tai ABAB’-rakennetta. Se on alussa d-mollissa ja siirtyy myöhemmin rinnakkaissävellaji F-duuriin, tehden välissä neljän tahdin mittaisen vierailun a-molliin. == Lähteet == Luokka:Vuoden 1932 kappaleet Luokka:Irving Berlinin säveltämät kappaleet Luokka:Jazzstandardit Luokka:Balladit Luokka:Yhdysvaltalaiset musiikkikappaleet
Lance Pitlick

Lance Pitlick (s. 5. marraskuuta 1967 Minneapolis, Minnesota) on yhdysvaltalainen entinen ammattilaisjääkiekkoilija, pelipaikaltaan puolustaja. == Ura == Minnesota North Stars varasi Pitlickin NHL:ään numerolla 180 varaustilaisuuden 1986 yhdeksännellä kierroksella. Hän ei kuitenkaan pelannut urallaan yhtään ottelua North Starsissa, vaan pelasi vuodesta 1986 vuoteen 1990 Minnesotan yliopiston jääkiekkojoukkueessa yliopistosarja WCHA:ssa, minkä jälkeen teki vapaana pelaajana sopimuksen NHL-seura Philadelphia Flyersin kanssa. Hän pelasi vuoteen 1994 sen farmijoukkueessa Hershey Bearsissa AHL:ssä. Pitlick siirtyi kesäkuussa 1994 Ottawa Senatorsiin, jossa pelasi työsulun lyhentämällä kaudella 1994–1995 ensimmäiset NHL-ottelunsa, 15 ottelua. Suurimman osan kaudesta hän pelasi AHL:n Prince Edward Island Senatorsissa, jossa pelasi myös osan kaudesta 1995–1996. Kaudesta 1996–1997 alkaen Pitlick pelasi vakituisesti NHL:ssä, kauteen 1998–1999 asti Ottawa Senatorsissa ja kaudesta 1999–2000 alkaen Florida Panthersissa, jonne siirtyi vapaana pelaajana heinäkuussa 1999. Hänen viimeinen kautensa NHL:ssä oli kausi 2001–2002. Pitlick, joka oli rooliltaan fyysinen puolustava puolustaja (), pelasi NHL-vuosinaan yhteensä 393 runkosarja- ja 24 pudotuspeliottelua. Hän teki runkosarjassa yhteensä 49 tehopistettä, 16 maalia ja 33 syöttöpistettä, ja pudotuspeleissä kaksi tehopistettä, molemmat syöttöpisteitä. Pelaajauransa jälkeen hän on toiminut jääkiekon juniorivalmentajana kotiosavaltiossaan Minnesotassa ja itse perustamansa yrityksen Sweet Hockey Productsin johdossa. == Perhe == Pitlick on ollut naimisissa vuodesta 1992. Hänellä ja vaimollaan Lisalla, joka on entinen kilpavoimistelija, on kaksi lasta, pojat Rem ja Rhett. == Lähteet == Luokka:Yhdysvaltalaiset jääkiekkoilijat Luokka:Minnesota North Starsin varaamat pelaajat Luokka:Vuonna 1967 syntyneet Luokka:Elävät henkilöt
Karl-Heinrich von Groddeck

Karl-Heinrich Erich Moritz von Groddeck (19. heinäkuuta 1936 Toronto, Kanada – 14. joulukuuta 2011 Bad Bellingen) oli saksalainen soutaja, olympiavoittaja, maailman- ja euroopanmestari. Von Groddeck saavutti Saksan yhdistyneessä joukkueessa kahdeksikon olympiavoiton Roomassa 1960 ja olympiahopeaa Tokiossa 1964. Melbournessa 1956 hän saavutti olympiahopeaa perämiehellisessä kaksikossa. Maailmanmestaruuskilpailuista von Groddeck voitti kahdeksikon kultaa Luzernista vuonna 1962.http://www.rrk- online.de/rudern/chronrudern/emwmolyrud/wmrud.htm Euroopan- mestaruuskilpailuista hän voitti kaksi kultamitalia perämiehellisessä kaksikossa ja kolme mestaruutta kahdeksikossa.http://www.rrk- online.de/rudern/chronrudern/emwmolyrud/emrud.htm Von Groddeck työskenteli toimittajana. Hän kuoli 75-vuotiaana Bad Bellingenissä.http://de.eurosport.yahoo.com/14122011/30/ruder-olympiasieger- moritz-groddeck-gestorben.html == Lähteet == * Karl-Heinrich von Groddeck Biography and Olympic Results Olympics at Sports-Reference.com === Viitteet === Luokka:Saksalaiset soutajat Luokka:Saksalaiset olympiavoittajat Luokka:Vuonna 1936 syntyneet Luokka:Vuonna 2011 kuolleet
Zdeněk Svěrák

Zdeněk Svěrák (s. 28. maaliskuuta 1936) on tšekkiläinen käsikirjoittaja, teatterivaikuttaja sekä lauluntekstien ja lastenkirjojen tekijä. Hän on tullut kansainvälisesti tunnetuksi esiintymällä poikansa Jan Sverákin elokuvissa, muun muassa Oscar-palkitussa elokuvassa Kolja (1996). == Lähteet == == Aiheesta muualla == * Luokka:Tšekkiläiset kirjailijat Luokka:Tšekkiläiset näyttelijät Luokka:Vuonna 1936 syntyneet Luokka:Elävät henkilöt
Fat Bottomed Girls

Fat Bottomed Girls on brittiläisen Queen-yhtyeen kappale vuonna 1978 julkaistulta albumilta Jazz. Se julkaistiin myös kahden A-puolen singlenä yhdessä kappaleen ”Bicycle Race” kanssa. ”Fat Bottomed Girls” on yhtyeen kitaristin Brian Mayn kirjoittama ja se kertoo rockyhtyeiden jäsenten perässä juoksevista bändäreistä. Kappaleesta muodostui suosittu livenumero ja se pysyi Queenin settilistassa aina 1980-luvun alkuun asti. Kappale on periaatteessa duetto, sillä Brian May laulaa ensimmäisen kertosäkeistön pääasiallisen laulajan Freddie Mercuryn laulaessa pelkkiä taustoja. Live-esiintymisissä Mercury lauloi kuitenkin kappaleen yksin. ”Fat Bottomed Girls” ylsi singlenä yhdessä ”Bicycle Race” -kappaleen kanssa brittilistan sijalle 11 ja Yhdysvalloissa sijalle 24. Kappaleen singleversio on jonkin verran lyhyempi kuin albumiversio. == Kappaleet == A-puoli # B-puoli # * * == Katso myös == *Bicycle Race == Lähteet == Luokka:Queenin kappaleet Luokka:Vuoden 1978 kappaleet
Karitevoi

thumb|Karitevoi Karitevoi eli sheavoi (engl. shea butter) on kasvirasva, jota saadaan voipuun (karitepuun, Vitellaria paradoxa) pähkinästä. Sitä käytetään laajasti kosmetiikan raaka-aineena. Karitevoi on huoneenlämmössä kiinteä rasva, jonka sulamispiste on 31-38 Celsius-astetta. == Sanan etymologia == Suomeksi käytetään sekä ranskankielistä käsitettä "karitevoi" että sen englanninkielistä vastinetta "sheavoi". Sana "karite" () tulee wolofin kielisestä sanasta ghariti. Englanninkielinen nimi shea taas tulee bambarankielisestä sanasta s'í. Molemmat sanat merkitsevät alkuperäiskielessä juuri karitepuuta. == Käyttö == Karitevoita käytetään eniten kosmetiikassa, esimerkiksi kosteusvoiteiden tai hiustenhoitoaineiden ainesosana. Siitä tehdään myös saippuaa. Karitevoita käytetään myös margariinin ainesosana ja sitä voidaan käyttää ruoanlaitossa, hiustenhoidossa, kynttilöidenvalmistuksessa sekä luonnonlääkkeiden ainesosana. Karitevoita käytetään myös useiden perinteisten musiikki-instrumenttien puu- ja nahkaosien huoltamisessa. Vegaanit voivat käyttää karitevoita tavallisen voin asemesta. == Valmistaminen == Perinteisillä työvoimaintensiivisillä menetelmillä valmistetaan edelleen huomattava osa maailman karitevoista. Tuoreet karitepähkinät on kuorittava esiin hedelmälihan sisältä. Kuoritut pähkinät murskataan, paahdetaan ja jauhetaan. Rasva erotetaan lisäämällä paahdettuun pähkinäjauhoon kuumaa vettä, jolloin rasva- ja vesifaasit erottuvat toisistaan. Kuidut ja vesiliukoiset aineet poistetaan ja voita kuumennetaan edelleen, kunnes kaikki vesi on haihtunut ja saavutetaan haluttu puhtaus. == Koostumus == Noin 46 prosenttia karitevoin rasvahapoista on tyydyttynyttä rasvaa, noin 46 prosenttia kertatyyydyttymätöntä ja noin 8 prosenttia monityydyttymätöntä. Karitevoin CAS-numero on 194043-92-0. rasvahappo konsentraatio Oleiinihappo 40–60 % Steariinihappo 20–50 % Linolihappo 3–11 % Palmitiinihappo 2–9 % Alfalinoleenihappo < 1 % Maapähkinäöljyhappo < 1 % == Lähteet == == Aiheesta muualla == * PubChem: Shea Butter * DrugBank: Shea butter Luokka:Kosmetiikka Luokka:Kasviöljyt Luokka:Seulonnan keskeiset artikkelit de:Karitébaum#Sheabutter es:Vitellaria paradoxa#La mantequilla de Karité
Rengaslukko

Rengaslukko on mekaaninen ajonestolaite, joka on suunniteltu estämään ajoneuvon liikuttaminen. Rengaslukko koostuu kiinnikkeestä, joka ympäröi rengasta. Kiinnike estää sekä itse laitteen että renkaan irrottamisen. Väärin pysäköity auto voidaan lukita pyörälukolla paikoilleen ja lukko avata, kun pysäköintivirhemaksu on maksettu. Rengaslukko tuli mahdolliseksi Suomessa, kun julkisen pysäköinninvalvonnan lainsäädäntö uudistui vuoden 2012 alussa. Rengaslukko voidaan asentaa, jos ajoneuvolla on ennestään viisi maksamatonta pysäköintivirhemaksua. Vuoden 2012 alussa uutisoitiin, että saatujen kokemusten mukaan rengaslukon käyttäminen on vähentänyt väärinpysäköintiä.Rengaslukko kerää kehuja Kuopiossa Rengaslukko on käytössä esimerkiksi Iisalmessa, Kuopiossa, Hämeenlinnassa ja Helsingissä. Rengaslukoksi kutsutaan myös lastauslaitureiden yhteydessä maahan kiinteästi asennettua kuorma-auton rengaslukkoa, joka estää kuorma-auton tai perävaunun ennakoimattoman liikkeellelähdön. Suomessa kuorma-autojen rengaslukkoja valmistaa Aslemetals Oy. ==Lähteet== Luokka:Pysäköinti
Pedro Massacessi

Pedro Fernando Massacessi Pereyra (s. 19. tammikuuta 1966 Ceres, Argentiina) on entinen argentiinalainen jalkapalloilija. Hän oli pelipaikaltaan keskikenttäpelaaja. Uransa jälkeen Massacessi on toiminut pelaaja-agenttina Meksikossa. ==Latinalainen Amerikka ja Japani== Massacessi aloitti ammattilaisuransa vuonna 1985 Buenos Airesin kupeessa sijaitsevan Avellanedan kaupungin Independiente-joukkueessa. Voitettuaan Argentiinan mestaruuden seurassa kaudella 1988–1989 hän siirtyi lainaan sarjanousija Club Atletico Chacon riveihin. Seuraavana kautena Massacessi edusti chileläistä CF Universidad de Chileä ja meksikolaista Cobras Juarezia. Vuonna 1992 Massacessi siirtyi kahdeksi kaudeksi CF Atlanteen. Mestaruusvuonna 1992–1993 hän oli joukkueen tärkeimpiä pelaajia ja teki maalin myös mestaruuden ratakaisseissa finaaliotteluissa. Massacessia pidetään edelleen suuressa arvossa joukkueen kannattajien keskuudessa. Kahden Atlante-kauden jälkeen Massacessi pelasi 1994–1995 loukkaantumisten vaivaamana Pumas-seurassa sekä Japanin J-liigan Yokohama Marinosissa. Japanissa hän voitti jo uransa kolmannen mestaruuden. Japanista Massacessi palasi jälleen kahden vuoden sopimuksella Atlanten riveihin. Kausi 1996–1997 jäi häneltä lähes kokonaan pelaamatta loukkaantumisten vuoksi. ==Kausi Suomessa== Heinäkuussa 1997 Massacessi teki loppukauden kattavan sopimuksen porilaisen FC Jazzin kanssa. Hän on edelleen yksi mittavimman kansainvälisen uran ennen Suomen sarjoihin siirtymistään tehnyt ulkomainen pelaaja Suomessa. Debyyttinsä Jazzin paidassa Massacessi teki heinäkuun lopulla Tallinnassa, kun FC Jazz kohtasi Mestarien liigan ensimmäisen karsintakierroksen ottelussa virolaisen FC Lantanan. Ensiesiintymisensä Veikkausliigassa hän teki vajaata viikkoa myöhemmin Rovaniemen Palloseuraa vastaan. Massacessin otteita Suomessa vaivasivat vanhat loukkaantumiset, joiden johdosta hän joutui olemaan useasta ottelusta sivussa. Niiden takia Massacessi ei myöskään täyttänyt häneen asettettuja odotuksia. Otteluita Jazzissa kertyi Massacessille lopulta 13, joista kahdeksan Veikkausliigassa ja yksi Suomen Cupissa. Lisäksi hän esiintyi kolmessa Mestareiden liigan karsintakierrosten ottelussa FC Lantanaa ja hollantilaista Feyenoordia vastaan sekä yhdessä UEFA Cupin ottelussa saksalaista 1860 Müncheniä vastaan. Jazz-sopimuksen päätyttyä Massacessi lopetti pelaajauransa ja palasi Meksikoon, josta oli tullut hänen uusi asuinpaikkansa. Haastattelussa Massacessi mainitsi kylmän ja pimeän talven olevan yksi syy, miksi hän ei halunnut enää jatkaa uraansa Suomessa. ==Saavutukset== *Argentiinan mestaruus 1989 Club Atlético Independiente *Meksikon mestaruus 1993 CF Atlante *Japanin J-liigan mestaruus 1995 Yokohama Marinos ==Lähteet== *FootballDatabase.eu *Veikkausliigan tilastot *Glorias Pasadas -jalkapalloblogi *La Nacion ==Aiheesta muualla== *Massacessi Juha Tammisen kuva-arkistossa Luokka:Argentiinalaiset jalkapalloilijat Luokka:Vuonna 1966 syntyneet Luokka:Elävät henkilöt
Chennai Central

Chennai Central () on päärautatieasema Chennain kaupungissa Tamil Nadun osavaltiossa Intiassa. Asemalta liikennöidään junayhteyksiä New Delhiin ja muun muassa seuraaviin osavaltioiden pääkaupunkeihin: Bhopal, Lucknow, Jaipur, Mumbai, Patna, Hyderabad, Kalkutta, Bangalore ja Thiruvananthapuram. Chennai Central on myös Chennai Suburban Railway -paikallisjunajärjestelmän solmukohta. Rautatieasemarakennuksen, joka on yksi kaupungin maamerkeistä, suunnitteli arkkitehti Henry Irwin. Luokka:Chennai Luokka:Intian rautatieliikennepaikat Luokka:Tamil Nadun rakennukset ja rakennelmat
Ponnahduskirja

Ponnahduskirja eli näyttämökirja on kolmiulotteinen tai liikkuvia osia sisältävä kirja. Kolmiulotteisissa kirjoissa aukeamaa avatessa esiin nousee moniulotteinen asetelma. Liikkuvat osat voivat puolestaan toimia esimerkiksi siten, että sivun reunassa on pieniä kahvoja tai rattaita, joilla sivun elementtejä liikutellaan. Nykyaikana ponnahduskirjat ovat yleensä suunnattu lapsille, mutta alun perin liikkuvia osia käytettiin havainnollistamaan esimerkiksi filosofisia teorioita. Ponnahduskirjojen vuorovaikutteisuus on osa interaktiivisten palveluiden kehittymistä, johon kuuluvat nykyään myös esimerkiksi videopelit ja multimedia. == Historia == Ensimmäisen tunnetun ponnahduskirjan julkaisi 1300-luvulla kirjailija ja filosofi Ramon Llull, jossa hän käytti kirjan liikuteltavia elementtejä filosofisia teorioitaan. Allie Townsend, Pop-Up Book , in "All-TIME 100 Greatest Toys," Time magazine, February 16, 2011 1700-luvulta lähtien ponnahduskirjoja käytettiin kasvavissa määrin viihteeseen, erityisesti lapsille. 1900-luvulla ponnahduskirjojen merkittävimpiä kehittäjiä ja julkaisijoita oli amerikkalainen Waldo Hunt (1920-2009). Mainostoimistossa työskennellyt Hunt kiinnostui ponnahdustekniikasta ensin lehti- ja muun mainonnan osana. Myöhemmin 1960-luvulla hän perusti Intervisual Books -nimisen yrityksen ja ryhtyi kustantamaan "interaktiivisia kirjoja" eli ponnahduskirjoja. Huntin yritys julkaisi satoja ponnahduskirjoja, kuten esimerkiksi puolalaisen Jan Pieńkowskin palkitun Haunted House-kirjan (1979), lukuisat kirjat Disneylle sekä useita kirjoja Babar-hahmoihin liittyen. Hunttia on kutsuttu ponnahduskirjojen kuninkaaksi. Euroopan kuuluisimpia ponnahduskirjailijoita oli tšekkiläinen Vojtěch Kubašta (1914-1992). Hän kehitteli ponnahdustekniikkaansa alun perin havainnollistaakseen tšekkiläisten sosialististen tuotteiden ominaisuuksia niiden markkinointimateriaaleissa. Kubaštan ponnahduskirjaversio Punahilkasta (1956) avasi hänen uransa ponnahduskirjailijana. Punahilkkaa seuranneina vuosina Kubaštan ponnahduskirjoja käännettiin 24 eri kielelle ja niitä myytiin 35 miljoonaa kappaletta. == Lähteet == == Aiheesta muualla == * Pop-Up and Movable Books, A Tour through Their History, Teksasin yliopisto, USA * Pop Goes the Book , Virginian yliopiston kirjasto, USA Luokka:Kirjamuodot
Steiger

Steiger on seuraavien henkilöiden sukunimi: * Rod Steiger, yhdysvaltalainen näyttelijä * Sam Steiger, yhdysvaltalainen poliitikko Luokka:Sukunimet
Ceriumoksalaatti

Ceriumoksalaatti (Ce2(C2O4)3) on cerium- ja oksalaatti-ionien muodostama epäorgaaninen yhdiste. Yhdistettä käytetään lääketieteessä pahoinvoinnin ehkäisyyn ja metallurgiassa harvinaisten maametallien erottamiseen toisistaan. Ceriumoksalaattia valmistetaan saostamalla ceriumliuoksista oksaalihapon avulla. Mukaan voi saostua myös muita harvinaisten maametallien oksalaatteja, kuten lantaanioksalaattia. Ceriumoksalaatti hajoaa kuumennettaessa muodostaen cerium(IV)oksidia. Ceriumoksalaattia käytetään erityisesti merisairauteen ja raskaudenaikaiseen aamupahoinvoinnin hoitamiseen. Ceriumoksalaatti ei veteen niukasti liukenevana ole kovin myrkyllistä, mutta suuret annokset aiheuttavat huonovointisuutta.. Yhdistettä käytetään myös harvinaisten maametallien erottamiseen toisistaan. Ceriumoksalaatti oli yksi kemikaaleista, joita Stasi käytti kylmän sodan aikana näkymättömän musteen ainesosana. Agentti asetti ceriumoksalaatilla käsitellyn paperin kahden tavallisen paperin päälle ja kirjoitti viestinsä, jolloin ceriumoksalaatti tarttui alla olevaan paperiin ja siirsi viestin siihen. Viesti saatiin näkyväksi käsittelemällä alla ollut tavallinen paperi muun muassa vetyperoksidilla ja mangaanisulfaatilla. ==Lähteet== ==Aiheesta muualla== * Ceriumoksalaatin (kidevedellisen) käyttöturvallisuustiedote, Sigma Aldrich, viitattu 30.12.2014. Luokka:Ceriumyhdisteet Luokka:Oksalaatit
Oden-luokka

Oden-luokka oli Ruotsin merivoimien rannikkopanssarilaivaluokka, johon kuului 1800-luvun lopulla valmistuneet kolme alusta. == Taustaa == Syksyllä 1892 kolmannen Äran-luokan aluksen hankintaan tarvittavien varojen tultua hyväksyttyä hallitus perusti laivastokomitean, jonka tehtävänä oli tutkia maailmalla tapahtunutta laivanrakennuksen kehitystä. Komitean tehtävänä oli tehdä esityksiä Ruotsin merivoimien modernisoinnista sekä uusien alusten hankinnasta. Tehty esitys päättyi yhteenvetoon, jonka mukaan Svea-luokan alukset vastasivat laivaston sen hetkestä tarvetta, mutta alusten tykistö sijoitusta ja panssarointia tulisi parantaa. Lisäksi todettiin 15,2 cm:n tykkien tulinopeus liian hitaaksi.Harris, Daniel G., s. 12 Komitea suositti 15 rannikkopanssarilaivan, 30 ensimmäisen luokan torpedoveneen, 15 toisen luokan torpedoveneen ja kuuden laivueenjohtajan hankintaa. Rannikkopanssarilaivojen pääaseiden tuli olla kahdessa erillisessä tornissa ja apuaseina 12 cm:n tykkejä. == Alukset == Oden-luokan rannikkopanssarilaivatHofsten, Gustaf von & Waernberg, Jan s. 116 Nimi Telakka Kölinlasku Vesille Valmis Kohtalo HMS Oden Bergsunds Mekaniska Verkstad AB - 9. maaliskuuta 1896 25. toukokuuta 1897 poistettu palveluksesta 16. heinäkuuta 1937 HMS Niord Lindholmens Verkstads AB - 31. maaliskuuta 1898 23. helmikuuta 1899 poistettu palveluksesta 7. elokuuta 1922 HMS Thor Bergsunds - 7. maaliskuuta 1898 29. kesäkuuta 1899 poistettu palveluksesta 16. heinäkuuta 1937 ==Lähteet== * * * * * === Viitteet === *
Due diligence

Englanninkielinen termi due diligence on suomen kielessä käytössä vain liike- elämässä ja yleensä vain suppeammassa merkityksessä suunnitellun yrityskaupan osapuolen suorittamaa yrityskaupan kohteen tarkastusta. Tällä kartoitetaan ennakolta yrityskauppaan liittyviä riskejä ja vastuita. Englannin kielessä termi tarkoittaa asianmukaista huolellisuutta ylipäätään kaikissa liikemaailman asioissa ja myös elämässä yleensä.http://dictionary.cambridge.org/dictionary/british/due-diligence Due diligence on läpileikkaus yrityksen liiketoimintaan ja siihen liittyviin riskeihin. Se auttaa näkemään, millaisia mahdollisuuksia tehty kauppa tarjoaa tulevaisuudessa ostajayrityksen liiketoiminnalle. Lisäarvo syntyy tehtyjen havaintojen analyysistä ja toimenpide-ehdotuksista. Yrityskauppaprosessissa merkittäviä tekijöitä ovat neuvottelut ja due diligence -prosessi, jotka muodostavat perustan kaupan kohteena olevan liiketoiminnan strategisten ja taloudellisten etujen sekä mahdollisten riskien huolelliselle arvioinnille. Näin ostajalle ja myyjälle syntyy tarkempi käsitys kaupan kohteesta ja sen toteuttamiseen tarvittavista kauppaehdoista. Due diligence -tarkastus voidaan suorittaa niin sanottuna vendor due diligence -tarkastuksena tai ostajan due diligence -tarkastuksena. Vendor due diligence, eli myyjän due diligence, on prosessi, jossa myyjä tarjoaa yrityksensä tarkastettavaksi potentiaalisten ostajien näkökulmasta. Tämä tarkastus suoritetaan yleensä ennen kuin yritys laitetaan myyntiin, ja sen tavoitteena on tunnistaa kaikki mahdolliset ongelmat tai riskit, jotka voivat vaikuttaa yrityksen myyntiarvoon tai johtaa kaupan epäonnistumiseen. Myyjä voi myös käyttää vendor due diligence -tarkistusta valmistautuakseen paremmin tuleviin neuvotteluihin ja vastaamaan ostajien kysymyksiin. Ostajan due diligence, eli ostajan suorittama due diligence, on prosessi, jossa ostaja tutkii myytävää yritystä yksityiskohtaisesti ennen kaupan solmimista. Ostajan due diligence tarjoaa ostajalle mahdollisuuden saada syvällistä tietoa yrityksestä, sen liiketoiminnasta, taloudesta ja juridisesta tilasta. Tämä tieto auttaa ostajaa arvioimaan, onko yrityskauppa hyvä investointi ja auttaa tunnistamaan potentiaaliset riskit. == Lähteet == * Due diligence - opas onnistuneeseen yrityskauppaan === Viitteet === == Aiheesta muualla == *Kari-Pekka Järvinen: Due diligence osana yrityskauppaprosessia, Laurea-ammattikorkeakoulu, Opinnäytetyö, Maaliskuu, 2013 (pdf) Luokka:Liiketaloustiede Luokka:Englanninkieliset sanat ja sanonnat Luokka:Seulonnan keskeiset artikkelit
Jaroslav Soukup

Jaroslav Soukup (s. 12. heinäkuuta 1982 Jičín) on tšekkiläinen uransa lopettanut ampumahiihtäjä. Soukup sai Ruhpoldingin MM-kilpailuissa 2012 pronssia normaalimatkalla ja oli yhdestoista yhteislähtökilpailussa. Nové Měston MM-kilpailuissa 2013 hän sai pronssia sekaviestissä. Pyeongchangissa 2009 hän sijoittui normaalimatkalla 11:nneksi. Kontiolahden MM-kilpailuissa 2015 hän oli sprintissä yhdestoista. Vancouverin olympialaisissa 2010 Soukup oli normaalimatkalla 30:s. Sotšin olympialaisissa 2014 hän oli 10 kilometrin sprintin kolmas. Sekaviestistä hän voitti hopeaa Tšekin joukkueen kanssa. Maailmancupissa Soukupin paras henkilökohtainen sijoitus on kolmas tila Östersundin takaa-ajosta ja Ruhpoldingin MM-pronssikisasta kaudella 2011–2012. Euroopan mestaruuskilpailuissa hän on voittanut kaksi kultamitalia, toisen viestissä ja toisen pikakilpailussa. Soukup lopetti uransa ampumahiihtäjänä keväällä 2018. == Lähteet == * ===Viitteet=== Luokka:Tšekkiläiset ampumahiihtäjät Luokka:Tšekkiläiset olympiamitalistit Luokka:Vuonna 1982 syntyneet Luokka:Elävät henkilöt
Radioisotooppinen termosähkögeneraattori

Radioisotooppinen termosähkögeneraattori (RTG) on sähköä tuottava generaattori, joka saa energiansa radioaktiivisesta hajoamisesta. Radioaktiivisen hajoamisen tuottama lämpö muunnetaan lämpösähköisessä ilmiössä termoparien avulla sähköksi. Laitetta on hyödynnetty virtalähteenä muun muassa satelliiteissa, avaruusluotaimissa sekä miehittämättömissä laitoksissa, kuten esimerkiksi Neuvostoliiton napapiirille rakentamissa majakoissa. Neuvostoliittolaisissa versioissa päävoimalähteenä on käytetty Strontium-90 isotooppia. Jupiterin rataa kauemmas kulkevat avaruuslennot tarvitsevat jonkin muun virtalähteen kuin aurinkokennot. Myös Aurinkoa lähemmillä lennoilla RTG on monessa mielessä parempi ja varmempi virtalähde. Yleisimmin käytetty ja paras radioaktiivinen aine generaattoreihin on plutonium-238, mutta on olemassa joitakin harvoja vaihtoehtojakin kuten strontium-90.Basic elements of static RTGs , G.L. Kulcinski, NEEP 602 Course Notes (2000), Nuclear Power in Space, University of Wisconsin Fusion Technology Institute Plutonium-238:n puoliintumisaika on 88 vuotta. Yhdysvallat aloitti Plutonium-238:n tuotannon lähes 30 vuoden tauon jälkeen 2015. Sen puute alkoi jo uhata avaruuslentojen toteuttamista. Euroopan avaruusjärjestöllä ei ole ydinparisto-kykyä. Esimerkiksi Philae-laskeutuja joutui osin tämä vuoksi ongelmiin. == Ongelmat == Neuvostoliitossa laitteita käytettiin useissa miehittämättömissä kohteissa. Käyttöiän päätyttyä, varsinkin Neuvostoliiton hajottua, laitteet, jäivät laitteistot oman onnensa nojaan. Generaattorin voimanlähteenä oleva strontium-90-isotoopin säteily on vaarallista luonnolle. Esimerkiksi romumetallia keränneet henkilöt ovat tietämättömyyttään altistuneet suurille säteilyannoksille käsitellessään varomattomasti voimanlähteitä. Vaarallisena generaattoria pidetään voimanlähteenä käytetyn strontium-90:n pitkän puoliintumisajan (n. 29 vuotta), radioaktiivisuuden (1 100–7 600 terabecquerelia valmistushetkellä) ja säteilyannostuksen (4-8 sievertiä tunnissa lähietäisyydellä) vuoksi. Viiden sievertin säteilyannos on ihmiselle usein tappava.Jos löydät metsästä Neuvostoliitossa valmistetun lämpöä hohkaavan sylinterin, älä nuku sen vieressä! – Tämän meille opetti ”Lian radiologinen onnettomuus”, Tekniikan Maailma, 21.6.2023, viitattu 8.9.2023 ==Katso myös== *Ydinparisto *Lämpösähköinen generaattori == Lähteet == == Aiheesta muualla == * RTG Heat Sources: Two Proven Materials Luokka:Generaattorit Luokka:Ydintekniikka
Major League Baseball -kausi 1899

Major League Baseball -kausi 1899 oli viimeistä edellinen National Leaguen monopolikausi MLB:ssä. Kauden päätyttyä NL supisti joukkuemääränsä kahdestatoista kahdeksaan. ==National League== National League National League National League National League National League National League Sija Joukkue Voitot Tappiot Tasan Voittosuhde GB 1 Brooklyn Superbas 101 47 2 .682 \-- 2 Boston Beaneaters 95 57 1 .625 8 3 Philadelphia Phillies 94 58 2 .618 9 4 Baltimore Orioles 86 62 4 .581 15 5 St. Louis Perfectos 84 67 4 .556 18.5 6 Cincinnati Red Legs 83 67 7 .553 19 7 Pittsburgh Pirates 76 73 5 .510 25.5 8 Chicago Orphans 75 73 4 .507 26 9 Louisville Colonels 75 77 3 .493 28 10 New York Giants 60 90 3 .400 42 11 Washington Senators 54 98 3 .355 49 12 Cleveland Spiders 20 134 0 .130 84 Joukkue poistettiin liigasta kauden jälkeen. ==Aiheesta muualla== * Baseball almanakka - National League 1899 Luokka:Major League Baseball -kaudet Luokka:Vuoden 1899 urheilu
HMS Oden (1896)

HMS Oden oli Ruotsin laivaston vuonna 1897 vesille laskettu Oden-luokan rannikkopanssarilaiva (), joka oli palveluksessa vuoteen 1937. == Rakentaminen == Ruotsin hallitus pyysi 1893 eduskunnalta rahoitusta, jolloin aluksen hankintaan varattiin varat vuoden 1894 budjettiin. Hankinnasta järjestetyn tarjouskilpailun voitti Bergsunds Mekaniska Verkstad. Alus laskettiin vesille 9. maaliskuuta 1896 ja se otettiin palveluksen 25. toukokuuta 1897.Harris, Daniel G., s. 12 == Palvelus == Alus oli mukana Tukholmassa pidetyssä Taide- ja teollisuusnäyttelyssä vuonna 1897. Se ajoi karille 1901. Aluksen nostamiseen ja kunnostamiseen tarvittiin lisäbudjetti. Saaduilla varoilla hankittiin lisäksi kaksi 12 cm:n tykkiä, jotka korvasivat aiemmat 5,7 cm:n tykit. Seuraavana vuonna alus edusti kuningas Edward VII:n kruunajaisissa. Vuoden 1913 Venin saaren lähistöllä pidetyissä sotaharjoituksissa alus törmäsi tykkivene HMS Urdiin, joka upposi. Onnettomuudessa ei kuitenkaan kukaan saanut surmansa.Harris, Daniel G., s. 12 ja 16 Alus oli 1915 modernisoitavana, jolloin siihen asennettiin uudet kattilat. Yksi savuhormi jaettiin kahtia ja kummatkin mastot korvattiin keveämmillä ja pidemmillä taistelutiloilla varustetuilla mastoilla.Harris, Daniel G., s. 16 Oden poistettiin palveluksesta 16. heinäkuuta 1937.Hofsten, Gustaf von & Waernberg, Jan s. 116 Aluksen myynti romutettavaksi kuitenkin epäonnistui ja lopulta vuonna 1943 Karlskronan telakka romutti sen. == Lähteet == * * * * * === Viitteet === Luokka:Oden-luokan rannikkopanssarilaivat Luokka:Ruotsalaiset ensimmäisen maailmansodan taistelulaivat
Benjamin Weger

Benjamin Weger (s. 5. lokakuuta 1989 Brig) on sveitsiläinen ampumahiihtäjä. Weger aloitti ampumahiihdon vuonna 2006. Hän kilpaili nuorten MM-kilpailuissa vuosina 2007–2009 saavuttaen hopeaa pikakilpailussa Canmoressa 2009. EM- kilpailujen nuorten pikakilpailussa hän oli kolmas vuonna 2008. Rulla- ampumahiihdon MM-kilpailujen nuorten sarjassa Weger sai hopeaa pikakilpailussa ja takaa-ajossa vuonna 2008. Ensimmäisissä aikuisten arvokisoissaan, Vancouverin olympialaisissa 2010, Weger oli normaalimatkalla 55:s ja pikakilpailussa 69:s. Hän osallistui myös Sotšin olympialaisiin 2014 ollen normaalimatkalla 47:s ja pikakilpailussa 62:s. Pyeongchangin olympialaisissa 2018 Weger sijoittui normaalimatkalla ja takaa-ajossa kuudenneksi, pikakilpailussa 15:nneksi ja yhteislähdössä 27:nneksi. Pekingin olympialaisissa 2022 hän oli normaalimatkalla 19:s ja pikakilpailussa 53:s. MM-kilpailuihin Weger on osallistunut Hanty-Mansijskissa 2011, Ruhpoldingissa 2012, Nové Městossa 2013, Kontiolahdella 2015, Oslossa 2016, Hochfilzenissä 2017, Östersundissa 2019 ja Anterselvassa 2020. Hänen parhaat sijoituksensa ovat normaalimatkan kuudes sija 2020, takaa-ajon kahdeksas ja pikakilpailun kymmenes 2019, normaalimatkan kymmenes 2017 ja pikakilpailun sija 13:s vuonna 2015. Maailmancupissa Weger debytoi Oberhofissa tammikuussa 2009. Kaudella 2010–2011 hän oli Pokljukan normaalimatkalla toinen ja kaudella 2011–2012 Hochfilzenin pikakilpailussa ja takaa-ajossa sekä Kontiolahden pikakilpailussa kolmas. Tammikuussa 2021 hän oli kolmas Oberhofin yhteislähtökilpailussa. Maailmancupin kokonaiskilpailussa hän on ollut parhaimmillaan 14:s kaudella 2018–2019. Ammatiltaan Weger on sotilas. == Lähteet == ==Aiheesta muualla== * Benjamin Wegerin kotisivut Luokka:Sveitsiläiset ampumahiihtäjät Luokka:Vuonna 1989 syntyneet Luokka:Elävät henkilöt
HMS Niord (1898)

HMS Niord oli Ruotsin laivaston Oden-luokan rannikkopanssarilaiva (). == Valmistus == Parlamentti vahvisti budjettiin aluksen hankintaan tarvittavat varat vuonna 1896 Saksan ja Venäjän aloitettua laivastojensa varustamisen. Aluksen hankinnasta järjestetyn tarjouskilpailun voitti Lindholmens Verkstads Göteborgissa, joka valmisti rungon ja Motala valmisti aluksen koneiston alihankintana. Köli laskettiin maaliskuussa 1896. Alus laskettiin vesille 31. maaliskuuta 1898 ja otettiin palveluksen 23. helmikuuta 1899.Harris, Daniel G., s. 16 == Palvelus == Alus poistettiin palveluksesta 7. elokuuta 1922.Hofsten, Gustaf von & Waernberg, Jan s. 116 Siitä tehtiin majoitusalus, kunnes se lainattiin 1931 Stockholm Social Welfare Committeelle työttöminä olevien merimiesten asuntolaksi ja koulutustilaksi. Oltuaan vielä ilmavoimien merilentokoneiden miehistöjen majoitustilana Tukholman telakalla alus romutettiin 1944. == Lähteet == * * * * * === Viitteet === Luokka:Oden-luokan rannikkopanssarilaivat Luokka:Ruotsalaiset ensimmäisen maailmansodan taistelulaivat
HMS Thor (1898)

HMS Thor oli Ruotsin laivaston Oden-luokan rannikkopanssarilaiva (). == Valmistus == Parlamentti vahvisti budjettiin aluksen hankintaan tarvittavat varat vuonna 1896 Saksan ja Venäjän aloitettua laivastojensa varustamisen. Aluksen hankinnasta järjestetyn tarjouskilpailun voitti tukholmalainen Bergsunds Mekaniska Verkstad. Köli laskettiin maaliskuussa 1896. Alus laskettiin vesille 7. maaliskuuta 1898 ja otettiin palveluksen 29. kesäkuuta 1899.Harris, Daniel G., s. 16 == Palvelus == Alus kuului Ahvenanmaalle lähetettyyn laivasto-osastoon vuonna 191, jolloin sillä siirrettiin joukkoja suojaamaan siviilejä punaisilta. Alus poistettiin palveluksesta 16. heinäkuuta 1937.Hofsten, Gustaf von & Waernberg, Jan s. 116 Alus makasi ankkurissa Karlskronassa, kunnes se romutettiin 1942. == Lähteet == * * * * * === Viitteet === Luokka:Oden-luokan rannikkopanssarilaivat Luokka:Ruotsalaiset ensimmäisen maailmansodan taistelulaivat
Svea-luokka

Svea-luokka oli Ruotsin merivoimien rannikkopanssarilaivaluokka, johon kuului kolme 1800-luvun lopulla valmistunutta alusta. == Alukset == Svea-luokan rannikkopanssarilaivatHofsten, Gustaf von & Waernberg, Jan s. 112 ja 114 Nimi Telakka Kölinlasku Vesille Valmis Kohtalo HMS Svea Lindholmens Mekaniska Verkstad AB, Göteborg - 12. joulukuuta 1885 20. syyskuuta 1886 poistettu palveluksesta 24. lokakuuta 1915 HMS Göta Lindholmens - 30. syyskuuta 1889 1. heinäkuuta 1891 poistettu palveluksesta 12. lokakuuta 1923 HMS Thule Bergsunds Mekaniska Verkstad - 4. maaliskuuta 1893 1. joulukuuta 1893 poistettu palveluksesta 12. lokakuuta 1923 ==Lähteet== * * * * === Viitteet === *
Bronnitsa

Bronnitsa () on maalaiskunta ja sen keskuskylä Novgorodin alueen Novgorodin piirissä Venäjällä. Se sijaitsee Mstajoen varrella 25 kilometriä Novgorodista itään. Kylässä on 2 700 ja kunnassa 3 800 asukasta (vuonna 2009). Bronnitsan kunnan pinta-ala on 709,1 neliökilometriä. Se rajoittuu idässä Malaja Višeran piiriin, kaakossa Novgorodin piirin Proletarin kuntaan, etelässä Ilmajärveen sekä lännessä Volotovon ja pohjoisessa Savinon ja Novoselitsyn kuntiin. Pinta- alasta 40,4 % on metsää, 31,1 % maatalousmaata ja 25,9 % vesialueita. Keskuskylän lisäksi kuntaan kuuluu 18 kylää: Belaja Gora, Bolšije Dorki, Bolšoje Lutšno, Dubrovka, Glebovo, Holynja, Lokotok, Maloje Lutšno, Monkoševo, Navolok, Novoje Selo, Polosy, Priluki, Russko, Tšastova, Tšavnitsy, Tšurilovo ja Voitsy. Kylän kautta kulkee Moskovan ja Pietarin välisen M10-valtatien vanha reitti. Kunnassa on yksi maatalousyritys ja kolme yksityistilaa. Neuvostoaikana toiminut posliinitehdas teki konkurssin 1990-luvulla. Yli puolet työvoimasta työskentelee Novgorodissa tai Pietarissa. Bronnitsassa on lastentarha, keskikoulu, kulttuuritalo, kirjasto ja lääkärin vastaanotto. Nähtävyyksiin kuuluvat muinaiset asuin- ja hautapaikat, Bronnitsan, Navolokin ja Holynjan kirkot, vuosina 1826–1836 rakennettu Višeran kanava sekä toisen maailmansodan muistomerkit. ==Lähteet== ==Aiheesta muualla== * Bronnitsan kunnan sivusto Luokka:Novgorodin alueen kylät Luokka:Novgorodin piirin kunnat
Syrkovo

Syrkovo () on maalaiskunta ja sen keskuskylä Novgorodin alueen Novgorodin piirissä Venäjällä. Se sijaitsee Novgorodin pohjoispuolella muutaman kilometrin päässä kaupungista. Kylässä on 2 400 ja kunnassa 2 900 asukasta (vuonna 2009). Syrkovon kunnan pinta-ala on 131,3 neliökilometriä. Se rajoittuu pohjoisessa Tjosovo-Netylskin ja koillisessa Trubitšinon kuntiin, kaakossa Novgorodin kaupunkipiirikuntaan ja Grigorovon kuntaan sekä lounaassa ja lännessä Jermolinon kuntaan. Pinta-alasta 78 % on metsää ja 17,8 % maatalousmaata. Kunnan alueella sijaitsee Vjažitskojejärvi ja Verjažajoki. Keskuskylän lisäksi kuntaan kuuluvat Bolotnajan ja Vjažištšin kylät. Kunnan kautta kulkee Novgorodin ja Pietarin välinen rautatie. Valtaosa työvoimasta käy töissä Novgorodissa. Kunnassa toimii rakennustarvike- ja elintarviketeollisuutta sekä maidon tuotantoon erikoistunut maatalousyritys. Syrkovossa on lastentarha, keskikoulu, kulttuuritalo, kirjasto ja poliklinikka. Nähtävyyksiin kuuluvat Syrkovon luostarin Vladimirin katedraali ja Vjažištšin luostari. ==Lähteet== ==Aiheesta muualla== * Syrkovon kunnan sivusto Luokka:Novgorodin alueen kylät Luokka:Novgorodin piirin kunnat
Ylilento

Ylilento on seremoniallinen lentokoneiden lentotapahtuma. Ylilentoja suoritetaan muun muassa kuninkaallisissa, valtiollisissa, vuosipäivien juhlistuksissa sekä joskus hautajais- ja muistotilaisuuksissa. Suomessa ylilento järjestetään yleensä Puolustusvoimien valtakunnallinen itsenäisyyspäivän paraatin ja ilmavoimien joukko-osastojen vuosipäivien yhteydessä. ==Aiheesta muualla== Luokka:Ilmailunäyttelyt
Podberezje (Novgorodin piiri)

Podberezje () on maalaiskunta ja sen keskuskylä Novgorodin alueen Novgorodin piirissä Venäjällä. Se sijaitsee Moskovan ja Pietarin välisen M10-valtatien varrella 15 kilometriä Novgorodista pohjoiseen. Kylässä on 2 900 ja kunnassa 3 800 asukasta (vuonna 2009). Podberezjen kunnan pinta-ala on 255,9 neliökilometriä. Se rajoittuu idässä Novgorodin piirin Savinon, etelässä Tšetšulinon ja Trubitšinon sekä lännessä Tjosovo-Netylskin kuntiin ja pohjoisessa Tšudovon piiriin. Pinta-alasta 72,9 % on metsää ja 18,6 % maatalousmaata. Länsirajalla virtaa Olhavajoki, johon laskevat Pitba ja Polist. Keskuskylän lisäksi kuntaan kuuluvat Jamnon, Mjasnoi Borin, Mostovikovin, Nekohovon, Plotišnon, Teremetsin, Tjutitsyn, Veškin, Zaharjinon kylät sekä Podberezjen asemanseutu. M10-valtatien lisäksi kunnan kautta kulkee Novgorodin ja Tšudovon välinen rautatie (Bodberezjen ja Mjasnoi Borin asemat). Seudun pääelinkeino on maatalous. Sen lisäksi kunnassa on puunjalostus-, elintarvike- ja rakennustarviketeollisuutta. Podberezjessa on lastentarha, keskikoulu, lasten musiikkikoulu, kulttuuritalo, kirjasto ja poliklinikka. Nähtävyyksiin kuuluvat muinaiset asuinpaikat, Sergei Rahmaninovin kartano Zaharjinossa, Zaharjinon kirkko sekä toisen maailmansodan muistomerkit. ==Lähteet== ==Aiheesta muualla== * Podberezjen kunnan sivusto Luokka:Novgorodin alueen kylät Luokka:Novgorodin piirin kunnat
Sierra Nevada de Santa Marta

Sierra Nevada de Santa Marta on Kolumbian pohjoisosassa sijaitseva Andeista erillään oleva vuoristo. Vuoristo kattaa arviolta 17 000 neliökilometrin kokoisen alueen ja sijaitsee Magdalenan, Cesarin ja La Guajiran departementeissa. Se kohoaa korkeimmillaan noin 5 700 metriä merenpinnan yläpuolelle ja sijaitsee ainoastaan 42 kilometrin päässä rannikosta. Sierra Nevada de Santa Marta onkin maailman korkein rannikkovuoristo. Vuoren korkeimmat huiput ovat Pico Cristóbal Colón ja Pico Simón Bolívar. Vuoristossa sijaitsee Sierra Nevada de Santa Martan kansallispuisto. == Lähteet == == Aiheesta muualla == Luokka:Etelä-Amerikan vuoristot Luokka:Kolumbian maantiede
Synnøve Solemdal

Synnøve Solemdal (s. 15. toukokuuta 1989) on uransa huhtikuussa 2020 lopettanut norjalainen ampumahiihtäjä. Solemdal kuului sekaviestin maailmanmestaruuden voittaneeseen Norjan joukkueeseen Ruhpoldingissa 2012. Lisäksi hän sai naisten viestissä pronssia. Nové Městossa 2013 hän voitti MM- kultaa sekä naisten viestissä että sekaviestissä. Hanty-Mansijskissa 2011 Norjan viestijoukkue sijoittui viidenneksi ja Kontiolahdella 2015 neljänneksi. Oslon MM-kilpailuissa 2016 hän hiihti avausosuuden naisten viestin voittaneessa Norjan joukkueessa. Pyeongchangin olympialaisissa 2018 Norja oli naisten viestissä neljäs. Östersundin MM-kilpailuissa 2019 ja Anterselvan MM- kilpailuissa 2020 hän hiihti avausosuuden kultaa voittaneessa Norjan viestijoukkueessa. Henkilökohtaisilla matkoilla hän on sijoittunut MM- kilpailuissa parhaimmillaan 16:nneksi Nové Měston yhteislähtökilpailussa. Nuorten MM-kilpailuissa Solemdal sai viestissä hopeaa 2008 ja 2010 sekä pikakilpailussa ja takaa-ajossa pronssia 2010. Euroopan-mestaruuskilpailuissa hän voitti nuorten sarjassa kultaa takaa-ajossa Otepäässä 2010, sai normaalimatkalla hopeaa 2009 ja pikakilpailussa pronssia 2010. Maailmancupissa Solemdal on voittanut Hochfilzenin takaa-ajokilpailun kausilla 2012–2013 ja 2013–2014. Solemdal sijoittui kaudella 2013-2014 myös kolmanneksi Oberhofin takaa-ajokilpailussa sekä toiseksi Oberhofin yhteislähtökilpailussa. Kaudella 2017–2018 hän oli toinen Östersundin normaalimatkalla. == Lähteet == * ===Viitteet=== Luokka:Norjalaiset ampumahiihtäjät Luokka:Vuonna 1989 syntyneet Luokka:Elävät henkilöt
Podberezje

Podberezje voi tarkoittaa seuraavia asioita: * Ahokas, venäjäksi Podberezje, kylä Leningradin alueen Viipurin piirin Tienhaaran maalaiskunnassa Venäjällä * Podberezje, kylä ja maalaiskunta Novgorodin alueen Novgorodin piirissä Venäjällä
HMS Svea (1885)

HMS Svea oli Ruotsin laivaston vuonna 1886 vesillelaskettu Svea-luokan rannikkopanssarilaiva (). == Valmistus == G. W. Svenssonin suunnittelema alus tilattiin 1884 Lindholmin telakalta Göteborgista ja sen köli laskettiin maaliskuussa. Alus laskettiin vesille 12. joulukuuta 1885 ja se otettiin palveluksen 20. syyskuuta 1886.Harris, Daniel G. s. 10 == Palvelus == Alus modernisoitiin vuonna 1899, jolloin 25,4 cm:n kaksiputkinen torni korvattiin yksiputkisella 21 cm:n tykkitornilla. 15,2 cm:n yksiputkisten tykkitornien lukumäärä nostettiin seitsemään asentamalla kolme kummallekin laidalla ja yksi perään. Laskelmian mukaan alukselle ei ollut mahdollista asentaa perään 21 cm:n tykkitornia. Kaikki asennetut tykit olivat Boforsin valmistamia. Modernisoinnin päätyttyä aluksen miehistön tarve laski 232 mieheen.Harris, Daniel G. s. 11 Alus poistettiin palveluksesta 24. lokakuuta 1915. Se oli vuonna 1918 majoitusaluksena ja vuodesta 1941 alkaen sukellusveneiden emälaivana.Hofsten, Gustaf von & Waernberg, Jan s. 112 == Lähteet == * * * * === Viitteet === Luokka:Svea-luokan rannikkopanssarilaivat Luokka:Ruotsalaiset ensimmäisen maailmansodan taistelulaivat
Sergei Orlov

Sergei Orlov voi viitata muun muassa seuraaviin henkilöihin: * Sergei Orlov (s. 1989), venäläinen jalkapalloilija * Sergei Orlov (1911–1971), venäläinen kuvanveistäjä * Sergei Orlov (1921–1977), venäläinen runoilija ja sotilas.
HMS Göta (1889)

HMS Göta oli Ruotsin laivaston vuonna 1889 vesillelaskettu Svea-luokan rannikkopanssarilaiva (). == Valmistus == Vuosina 1884 ja 1886 eduskunta hylkäsi hallituksen esityksen toisen Svea-luokan aluksen hankinnasta, mutta vuonna 1887 eduskunta sisällytti hankintaan tarvittavat varat ja alus tilattiin syksyllä 1888 Lindholmin telakalta Göteborgista. Köli laskettiin vuonna 1888 ja alus laskettiin vesille 30. joulukuuta 1889. Alus otettiin palveluksen 1. heinäkuuta 1891.Harris, Daniel G., s. 11 == Palvelus == Alus oli Ruotsin rannikkolaivaston lippulaivana vuosina 1891-1896. Vuonna 1897 alus edusti Ruotsia kuningatar Viktorian hallinnon timanttivuoden juhlallisuuksiin liittyvässä laivastokatselmuksessa Spitheadissä. Vuonna 1900 alukselta poistettiin kaksi torpedoputkea ja sen aseistus korvattiin Boforsin valmistamilla 21 ja 15,2 cm:n tykeillä kuten HMS Svealla. Alukselta poistetut aseet siirrettiin rannikkolinnakkeisiin.Harris, Daniel G., s. 12 Alus poistettiin palveluksesta 12. lokakuuta 1923.Hofsten, Gustaf von & Waernberg, Jan s. 114 == Lähteet == * * * * === Viitteet === Luokka:Svea-luokan rannikkopanssarilaivat Luokka:Ruotsalaiset ensimmäisen maailmansodan taistelulaivat
HMS Thule (1893)

HMS Thule oli Ruotsin laivaston vuonna 1893 vesillelaskettu Svea-luokan rannikkopanssarilaiva (). == Valmistus == Eduskunta lupasi vuonna 1888 varat luokan kolmanteen alukseen, mutta ne olivat nostettavissa vasta vuonna 1891. Bergsunds Mekaniska Verkstadin tekemä tarjous aluksen rungon valmistamisesta hyväksyttiin toukokuussa 1891 ja siihen sisällytettiin myös propulsiojärjestelmä. Laivaston vastuulle jäi aseistuksen hankkiminen ja sen asentaminen Tukholman telakalla. Alus poikkesi sisaraluksistaan, koska siihen asennettiin teräksinen törmäyskeula Lissan taistelusta saatujen kokemusten perusteella. Törmäyskeulan asentamisen seurauksena keulan torpedoputket jäivät pois. Köli laskettiin vuonna 1891 ja alus laskettiin vesille 4. maaliskuuta 1893. Alus otettiin palveluksen saman vuoden lopulla 1. joulukuuta.Harris, Daniel G., s. 12 == Palvelus == Alus poistettiin palveluksesta 12. lokakuuta 1923.Hofsten, Gustaf von & Waernberg, Jan s. 114 == Lähteet == * * * * === Viitteet === Luokka:Svea-luokan rannikkopanssarilaivat Luokka:Ruotsalaiset ensimmäisen maailmansodan taistelulaivat
Eteläpohjalaiset Juuret

Eteläpohjalaiset Juuret ry on sukututkimukseen ja paikallishistoriaan keskittynyt yhdistys, jonka kohdealueena on vanha historiallinen Etelä- Pohjanmaa. Tutkimukset keskittyvät seuraaviin pitäjiin: Alahärmä, Alavus, Ilmajoki, Isokyrö, Jalasjärvi, Jurva, Kauhajoki, Kauhava, Kortesjärvi, Kuortane, Kurikka, Laihia, Lapua, Nurmo, Seinäjoki, Peräseinäjoki, Teuva, Töysä, Ylihärmä, Ylistaro, Vähäkyrö, Vöyri ja Oravainen. Eteläpohjalaiset Juuret ry:llä on yli 800 jäsentä.Sanomalehti Pohjankyrö 8.9.2011, s.3 "Juuret- yhdistys etsii tekijöitä" Viitattu 19.12.2011 Yhdistys on rekisteröity vuonna 2007. Yhdistyksen historia ulottuu vuoteen 1999, jolloin perustettiin yhdistyksen edeltäjä eli Pohjanmaan historiallisen seuran Juuret- toimikunta.Ilkka-lehti 31.7.1999 "Juuret Kyröös". Yhdistys on yksi Suomen suurimpia sukututkimusyhdistyksiä heti Suomen Sukututkimusseuran ja SSHY:n jälkeen. == Eteläpohjalaiset Juuret -julkaisu== Yhdistyksen jäsenjulkaisu on neljä kertaa vuodessa ilmestyvä Eteläpohjalaiset Juuret -lehti. Vuodesta 1999 ilmestynyt lehti on keskittynyt julkaisemaan sukututkimusartikkeleita ajalta ennen 1700-luvun puoltaväliä, jolloin kirkolliset aineistot ovat vähäisempiä ja sukututkimuksen onnistuminen edellyttää esimerkiksi käräjäpöytäkirjojen ja voudin- ja läänintilien tutkimusta. Eteläpohjalaiset Juuret -yhdistys julkaisee myös pitäjäkohtaisia historiallisia vuosikirjoja eli kotiseutukirjoja yhteistyössä kotiseutuyhdistysten kanssa, muita erillisjulkaisuja sekä asutuskarttoja. Historiallisia vuosikirjoja on julkaistu Isostakyröstä, Vähästäkyröstä, YlistarostaPohjankyrö-lehti 30.7.2009 "Ylistaron vuosikirja syntyi rakkaudesta kotiseutuun" Viitattu 19.12.2011, Laihialta, JurvastaSanomalehti Pohjalainen, 7.11.2011 "Jurvalaisten historiaa koottu taas vuosikirjaan" Viitattu 19.12.2011, NurmostaEpari-lehti 18.8.2010 "Ensimmäinen historiallinen vuosikirja Nurmosta on ilmestynyt", s.7 Viitattu 19.12.2011 ja Teuvalta. Eteläpohjalaiset Juuret pyrkii tukemaan pohjalaisten sukujen tutkimista monin eri tavoin. Yhdistyksen verkkosivuillaIlkka-lehti 5.9.2011 "Eteläpohjalaiset Juuret sai uudet verkkosivut" Viitattu 19.12.2011 on sukututkimusta helpottavia henkilöhakemistoja, sukututkijalistoja, linkkilistoja, arkistolähteitä ja karttuva vanhojen valokuvien galleria. == Lähteet == ==Aiheesta muualla== *Eteläpohjalaiset Juuret ry:n verkkosivu *Eteläpohjalaiset Juuret -lehti *Eteläpohjalaiset Juuret ry:n vanhojen valokuvien galleria *Eteläpohjalaiset Juuret Seinäjoen Sanomat -lehdessä *"Eteläpohjalaiset Juuret on sukututkijan aarrearkku",artikkeli Helsingin Eteläpohjalaiset ry:n Plari-lehdessä 4_2011, s.6-8 Luokka:Sukututkimus Luokka:Suomalaiset kulttuurijärjestöt Luokka:Etelä-Pohjanmaan historia
Tienhaara

Tienhaara: *Tienhaara, entinen taajama Suomelle kuuluneessa Viipurin maalaiskunnassa **Tienhaaran taistelu, jatkosodan taistelu Tienhaarassa 1944 **Tienhaara eli Seleznjovo, maalaiskunta ja sen keskustaajama Venäjällä Viipurin ja Suomen rajan välisellä alueella *Tienhaara, Riihimäen kaupunginosa *Tienhaara, Folkswagen-yhtyeen musiikkialbumi *Tienhaara, sukunimenä: **Raimo Tienhaara (s. 1957), suomalainen rikollinen
Jotta

Jotta on suomen kielen alistuskonjunktio, joka merkitsee sitä varten, että. Vapaassa kielenkäytössä se korvataan usein että-sanalla. Saman viestin voi välittää puheessa korvaamalla esimerkiksi lauseen Pidä silmällä kelloa, jotta et myöhästy loppuosan sanomalla että et myöhästy, mutta asiatyylissä tämä ei ole sujuvaa kieltä, eikä näin ole suotavaa tehdä muodollisessa kielenkäytössä. Suurimmassa osassa savolaisia, eteläpohjalaisessa ja osassa kaakkoismurteita sana toimii yleiskonjunktiona eli korvaa yleiskielen että-sanan (esim. Kuulij jotta sinä out käönnä kaopunnissa, Juuka; Mutta sattuu niin mukavasti, jotta tytär tuli siihe, Kauhava). Vielä toista maailmansotaa edeltävänä aikana mm. Pohjois-Karjalassa ei tunnettu muotoa että laisinkaan. Nykyisin kuitenkin niin itäisellä vaikutuspiirillä Pohjois-Karjalassa ja Savossa kuin Pohjanmaallakin etenkin mediassa dominoivan yleiskielen vaikutuksen johdosta on jotta-sanan käyttö harventunut etenkin nuoremman väen puheessa. Se kuitenkin voi edelleen vuorotella yleiskonjunktiona muodon että kanssa. Eteläpohjalaisissa murteissa esiintyy sanasta myös muoto n’otta; tällöin sanaan on yhdistynyt partikkeli no. Myös karjalan kielellä suomen konjunktio että kuuluu ’jotta’. Kaakkoismurteissa (läntisimpiä lukuun ottamatta) että-sanaa puolestaan korvaa lyhentynyt muoto jot (esim. se sannoo sille, jot 'tule tän vaijalle', jot 'vaija jälttää tuota lanttuu', Viipurin mlk.) Näissä murteissa sana on vuorotellut perinteisestikin muodon et, joka on myös suomen nykypuhekielen yleinen että-sanan lyhenne, kanssa. Läntisimmissä, hämäläisvaikutteisemmissa kaakkoismurteissa vuorottelevat muodot jotta ja että. ==Lähteet== *Pohjois- Karjalan murreopas, Aimo Turunen, 1956. *Nisumaitua, Härmän Kuustaa, 1975. *Kotus Luokka:Partikkelit